კაკეტის დეპარტამენტი
კაკეტა (ესპ. Departamento del Caquetá) — კოლუმბიის ერთ-ერთი დეპარტამენტი. მდებარეობს ამაზონასის რეგიონში. დასავლეთით ესაზღვრება კაუკისა და უილის დეპარტამენტები, ჩრდილოეთით — მეტის დეპარტამენტი, ჩრდილო-აღმოსავლეთით — გუავიარეს დეპარტამენტი, აღმოსავლეთით — ვაუპესის, სამხრეთით კი ამაზონასისა და პუტუმაიოს დეპარტამენტები. ფართობი 88 965 კმ²-ს შეადგენს, რა მხრივაც ქვეყნის მესამე უდიდესი დეპარტამენტია. დედაქალაქია ფლორენსია.